DA Den Europæiske Unions Tidende C 93/8

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 93/06)

Sag nr.: XA 373/07

Medlemsstat: Det Forenede Kongerige

Region: Shetland

Støtteordningens benævnelse eller navnet på den virksomhed, der modtager en individuel støtte: Shetland Cast Ewe Welfare Scheme

Retsgrundlag: Section 4 of the Small Landholders (Scotland) Act 1911

Commission Regulation (EC) No 1857/2006

Forventede årlige udgifter til ordningen eller det samlede individuelle støttebeløb, der ydes til virksomheden:

År Udgifter 2007-2008 Under 50 000 GBP

Maksimal støtteintensitet: Støtten vil være begrænset til tab som følge af karantænerestriktioner i forbindelse med udbrud af en sygdom, som er officielt anerkendt af offentlige myndigheder. Støtteintensiteten udgør højst 100 %

Gennemførelsesdato:

Ordningens eller den individuelle støttes varighed: Ordningen løber over ti uger til 9. februar 2008

Målet med støtten: Dyrevelfærdsordningen for moderfår vil kunne anvendes af landbrugere og husmænd på Shetlandsøerne, som står over for dyrevelfærdsproblemer med moderfår som følge af eksportrestriktioner, der er indført efter udbruddet af mund- og klovsyge i Storbritannien. På Shetlandsøerne er situationen særlig vanskelig for så vidt angår moderfår (får hvis avlsperiode nærmer sig sin afslutning), idet disse ældre dyr normalt sælges og eksporteres fra øerne i slutningen af september, enten med henblik på et sidste avlsår i et mere venligt klima et andet sted i Det Forenede Kongerige, eller for at blive slagtet til konsum. Eksportforbuddet og transportrestriktionerne som følge af mund- og klovsygen har betydet, at Shetlandsøerne ikke har haft adgang til de sædvanlige markeder for moderfår bestemt til avl eller konsum i august og september.

De moderfår, som er omfattet af ordningen, er får, som er mere end 5 år gamle, og med svigtende fysiologi og tandsæt, som kun sætter dem i stand til at tygge meget blødt foder. Supplerende foder vil derfor ikke give dem tilstrækkelig næring til at klare en sidste avlsperiode. Som følge af de ovenfor nævnte eksportrestriktioner, der blev indført i Det Forenede Kongerige på grund af mund- og klovsygen i august og september, var det ikke muligt på dette tidspunkt at flytte disse dyr til saftige græsningsområder af den type, man finder i det sydlige England og Wales.

Klimaet på Shetlandsøerne gør, at græsset holder op med at vokse i oktober. Med de begrænsede mængder naturligt foder, som er tilbage, er moderfårenes velfærd allerede begyndt at tage skade. Efterhånden som vinteren skrider frem, vil situationen forværres, og dyrenes velfærd vil blive alvorligt truet på grund af sult. Størstedelen af landbrugerne og husmændene råder ikke over det nødvendige udstyr til at slå dyrene ned og nedgrave dem på gårdene (jordlagen over klippegrunden er så tyndt på det meste af Shetlandsøerne, at nedgravning næsten er umuligt). Da der ikke er noget marked for disse dyr, vil deres tilstand uden indgriben forværres over en længere periode, så aflivning vil af dyrevelfærdsmæssige årsager være den mest hensigtsmæssige fremgangsmåde.

Bemærk: Der gælder en undtagelse for Shetlandsøerne, i henhold til hvilken nedgravning er tilladt.

Producenterne vil være ansvarlige for transport af dyr, som kan komme i betragtning (moderfår hvis avlstid nærmer sig sin afslutning) til et centralt opsamlingssted. Producenterne vil ikke modtage betaling for dyrene af opsamlingscentret. Dyrene vil ikke indgå i den humane fødekæde men vil blive transporteret til slagterier og derefter bortskaffet. Disse ydelser vil blive givet i udbud på den skotske regerings vegne. Dette er i overensstemmelse med bestemmelsen i artikel 10 i forordning (EF) nr. 1857/2006 om, at støtten skal være begrænset til tab som følge af sygdomme, for hvilke myndighederne officielt har anerkendt et udbrud

Støtteberettigede omkostninger: I henhold til dyrevelfærdsordningen for moderfår på Shetlandsøerne vil opsamlingscentrene få udbetalt i alt 10 GBP for hvert moderfår for maksimalt 5 000 dyr. Beløbet skal dække omkostningerne til slagtning, nedgravning på deponeringsanlægget ved Rova Head på Shetlandsøerne og omkostningerne til transport mellem opsamlingscentret og slagteriet og deponeringsanlægget.

Slagterierne og deponeringsanlæggene vil modtage betaling for slagtning og bortskaffelse. Slagteomkostningerne vil blive fastlagt ved udbud og udbetales til slagterierne af opsamlingscentrene. Dette er i overensstemmelse med bestemmelsen i artikel 10 i forordning (EF) nr. 1857/2006 om, at bruttostøtteintensiteten ikke må overstige 100 %.

Landbrugere og husmænd vil ikke modtage betaling for moderfår, som bortskaffes gennem ordningen eller dækning af udgifterne til transport til opsamlingscentrene, hvorved der ikke opstår problemer omkring overkompensation eller gives incitamenter til at slå dyr ned, hvis der kan findes andre løsninger

Berørt(e) sektor(er): Ordningen gælder kun små og mellemstore virksomheder med hold af moderfår på Shetlandsøerne. Moderfårene kan ikke komme ind under den tidligere anmeldte skotske bortskaffelsesordning, da denne kun vedrører lette lam.

De støtteberettigede virksomheder skal være klassificeret som »små eller mellemstore virksomheder«, hvilket betyder, at modtagerne (i modsætning til dem der tilvejebringer ydelserne) højst må have 250 ansatte, en årlig omsætning på mindre end 50 mio. GBP eller en balance på 43 mio. GBP, og højst 25 % af kapitalen må være ejet af andre virksomheder.

Større virksomheder og offentligt støttede statslige organer kan ikke modtage støtte i henhold til ordningen

Den støttetildelende myndigheds navn og adresse:

Shetland Islands Council 6 North Ness Business Park ZE1 0LZ Lerwick United Kingdom Contact Jon Dunn Tel (44) 1595 74 49 51

Websted: http://www.sdt.shetland.org/Schemes.aspx

Undertegnet og dateret på vegne af Department for Environment, Food and Rural Affairs (den kompetente myndighed i Det Forenede Kongerige):

Duncan KERR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square, Westminster

SW1P 3JR London

United Kingdom